Deg wayen yerzan tamedyazt taqbaylit tatrart d abeddel d uɛeddi si timawit ɣer tirawit, d asnulfu n umaynut di tuget n yisental, aɣanib, tikta tudyizin... d tiǧǧin n tansayit, d atbaɛ n tulmisin n tsekla tamaynut, ayen i d-yessebganen tamedyazt tatrart tewweḍ ɣer uswir n unerni d umhaz. ad d-naf ǦELLAWI Muḥemmed yenna-d :  Timetti taqbaylit temmugr-d abeddel aɣerman si taggara n tasut tis 19, d ayen iḥuzan anerni deg wayen yerzan timetti, tasertit, idles, yessawaḍen ɣer ubeddel meqren ɣef wayen iṛeṣṣa ugdud aqbayli, yewweḍ ula ɣer ubeddel n tmedyazt d tiwin n umaynut, teffeɣ ɣer ubrid-nniḍen, ula d amedyaz yella-d ubeddel deg-s d tikta-s timaynutin i yettmuddu d asefru d tẓuri n tmedyazt, ama si tama n tikta d wawalen i yesseqdac 2.